open-index/open-wikipedia-markdown huggingface dataset:
Maat Mons

**Maat Mons** é un xigantesco volcán de escudo e o volcán máis grande do planeta Venus. Elevase uns 8&nbsp;km por riba do radio medio do planeta, e fica nas coordenadas [//toolserver.org/~geohack/geohack.php?pagename=Maat_Mons&params=0.5_N_194.6_E_globe:Venus_type:mountain 0.5°N 194.6°E]. O seu nome provén da antiga mitoloxía exipcia, na que Ma'at era o deus da verdade e a xustiza.

## Estrutura 
Maat Mons posúe unha gran caldeira no cumio, cunhas dimensións de 28&times;31&nbsp;km. Dentro da propia caldeira hai polo menos cinco pequenos cráteres, formados polo colapso da propia caldeira, este cráteres roldan os 10&nbsp;km de diámetro. Unha cadea de cráteres de entre 3–5&nbsp;km estendese ó longo de máis de 40&nbsp;km no flanco suroeste do volcán, pero máis que indicar que son parte dunha longa fisura eruptiva, semellan terse formado polo colapso das capas superiores: as imaxes de alta resolución tomadas pola sonda Magallanes non revelan evidencias da existencia de regueiros de lava que nazan deses cráteres. Polo menos ocorreron dous destes eventos de colapso a grande escala no pasado de Maat Mons.

## Actividade 
A sonda Magallanes sondeou por radar o volcán para buscar evidencias dunha relativamente recente actividade volcánica, estas evidencias foron atopadas en forma de cinzas volcánicas preto do cumio e da ladeira norte do volcán.

Algo que intriga ós xeólogos planetarios son os estudos atmosféricos levados a cabo polas sondas Pioneer Venus 1 e Pioneer Venus 2 na década dos 1980s, que revelaron unhas considerables variacións nas concentracións de dióxido de sulfuro (SO2) e metano (CH4) nas capas medias e altas da atmosfera de Venus. Unha das posibles explicacións foi a inxección na atmosfera de gases volcánicos por parte das erupcións plinianas do Maat Mons.

Existen varias liñas de evidencias que indican que Venus é volcanicamente activo, pero aínda non foi confirmada a existencia de erupcións no presente en Maat Mons.

## Notas 

## Véxase tamén 
### Bibliografía 
* Mouginis-Mark, P.J. (1994), "Morphology of Venus Calderas: Sif and Maat Montes", *Abstracts of the 25th Lunar and Planetary Science Conference*, held in Houston, TX, 14–18 March 1994., p.&nbsp;949.

### Outros artigos 
* Venus
* Mons
* Volcán

### Ligazóns externas 
* 3D Perspective View of Maat Mons
Lista de personaxes artúricos

Nas lendas do Rei Artur aparecen moitos personaxes, entre os que se inclúen os Cabaleiros da Táboa Redonda e os membros da familia do Rei Artur. Os seus nomes adoitan diferir dunha versión a outra e dun idioma a outro. A seguinte é unha listaxe deles coas súas descricións. (Nota: O símbolo "†" indica un cabaleiro da Táboa Redonda.)
Pop punk

O **pop punk** é un xénero musical que combina elementos do punk rock coa música pop en varios graos. Allmusic descríbeo como unha variante do rock alternativo que adoita a mesturar melodías pop, tempos rápidos do punk, cambios de acordes e guitarras fortes. About.com definiu ás bandas pop punk contemporáneas como grupos accesibles para as radios pero mantendo aínda a velocidade e actitude do punk clásico.

Non está claro cando o termo pop punk foi usado por vez primeira, pero as bandas de punk rock influenciadas polo pop veñen existindo dende mediados a finais dos anos 70. Un dos primeiros usos do termo apareceu nun artigo de 1977 do *New York Times*, "Cabaret: Tom Petty's Pop Punk Rock Evokes Sounds of 60s". A mediados dos 90, as bandas pop punk californianas Green Day e The Offspring, que foron seguidas posteriormente por blink-182, acadarían o éxito comercial en todo o mundo. Dos 90 en diante, moitas bandas asociadas ao xénero foron descritas como "happy punk", "faux-punk", "mall punk", "pseudo-punk" ou "bubblegum punk".

## Notas
Antonio Olives Quintás

**Antonio Olives Quintás**, nado en Ferrol en 1952 e finado na Habana o 16 de novembro de 2009, foi un profesor e político galego.

## Traxectoria 
Diplomado en Maxisterio pola Universidade de Santiago de Compostela e en Filoloxía inglesa pola UNED, exerceu como profesor durante 26 anos no sector privado, antes de dar o paso á actividade política.

Integrante do Partido Gallego Independiente, foi deputado do Parlamento de Galicia por UCD en 1981, do que foi secretario dende o 21 de outubro de 1982. En 1983 foi un dos promotores de Coalición Galega con Pablo González Mariñas e Xosé Henrique Rodríguez Peña. Volveu ser deputado na II lexislatura (1985-1989) por Coalición Galega e pasou a Grupo Mixto en novembro de 1986. Posteriormente integrouse no PNG sendo o seu número dous e portavoz parlamentario. En 1989 encabezou a lista do PNG na candidatura da coalición Europa dos Pobos ao Parlamento Europeo.

Abandonou a vida política e dirixiu varias empresas de relacións internacionais que tiñan a súa dirección centralizada en Cuba, onde faleceu o 16 de novembro de 2009.

## Notas
Edward Carson

**Sir Edward Carson**, nado como **Edwar Henry Carson** o 9 de febreiro de 1854 en Dublín (Irlanda) e finado o 22 de outubro de 1935 en Kent (Inglaterra), foi líder dos unionistas irlandeses, ademais de avogado e xuíz.

## Traxectoria 
Carson naceu no seo dunha adiñeirada familia protestante de Dublín. Estudou Dereito no Trinity College de Dublín. Comezou a súa carreira política en 1892, cando foi elixido Procurador Xeral (*Solicitor-Xeral*) por Irlanda, aínda que entón nin sequera era membro da Cámara dos Comúns. Foi elixido membro do Parlamento pola Universidade de Dublín ese mesmo ano, como unionista, aínda que o seu partido perdese as eleccións fronte aos liberais.

Foi nomeado Procurador Xeral por Inglaterra en 1900, sendo nomeado cabaleiro ex officio. sostivo este cargo ata que o goberno conservador dimitiu en 1905, pasando a ser membro do consello privado do reino.

En 1910, a petición de James Craig, aceptou o liderado dos unionistas. O 28 de setembro de 1912 foi o primeiro asinante do Pacto do Ulster, mediante o cal os unionistas comprometíanse a impedir a aplicación da Home Rule *"con todos os medios necesarios"*. En xaneiro de 1913 fundou a Ulster Volunteer Force (UVF) -Forza Voluntaria do Ulster-, o primeiro grupo lealista de natureza paramilitar. A pesar dos esforzos de Carson, a Home Rule foi finalmente aprobada, pero o inicio da Gran Guerra impediu a súa aplicación.

O 25 de maio de 1915, Asquith nomeouno Fiscal Xeral dentro do goberno de coalición formado tras a caída do goberno liberal. Con todo, renunciou ao cargo o 19 de outubro, pola súa oposición á política que o goberno estaba seguindo nos Balcáns, durante a primeira guerra mundial. Cando Ashquit dimitiu, volveu ao goberno como Primeiro Lord do Almirantado e Ministro sen carteira.

A principios de 1918 decidiuse estender o servizo militar obrigatorio a Irlanda, aprobándose a Home Rule como contrapartida. Carson non estivo de acordo, dimitindo novamente o 21 de xaneiro de 1918. Deixou o seu escano pola Universidade de Dublín e presentouse por Belfast. Continuou liderando aos unionistas, pero cando finalmente en 1920 aprobouse a Home Rule (baixo o nome de Lei de Goberno de Irlanda), impulsou ao seu partido para que traballase por evitar que os seis condados do Ulster estivesen baixo a lexislación da nova Home Rule. Este obxectivo conseguiuse cando Irlanda se dividiu e abriuse o Parlamento de Irlanda do Norte.

Carson, xa desde ese momento, advertiu que a marxinación dos católicos en Irlanda do Norte acabaría por desestabilizar a rexión, como finalmente acabou ocorrendo.

Como avogado, defendeu ao Marqués de Queensberry tras ser denunciado nun folleto por Oscar Wilde, dándose a circunstancia de que Wilde e Carson eran rivais desde o Trinity College.

Lord Carson retirouse da política en 1929. Tras a súa morte, o goberno de Irlanda do Norte rendeulle un funeral con honras de Xefe de Estado. O seu corpo foi enterrado na Catedral de Santa Ana de Belfast, sendo ata agora a única persoa que recibiu tal honra.

## Véxase tamén 
### Outros artigos 
* Alzamento de Pascua
Gerardo Criado Guizán

**Gerardo Criado Guizán**, nado en Noche (Vilalba) o 4 de decembro de 1956, é un político galego do PPdeG.

## Traxectoria 
Veterinario de profesión. Concelleiro en Vilalba polo PPdeG dende 1995, substituíu a Agustín Baamonde Díaz como alcalde a principios de 2005. Presentouse ás eleccións municipais de 2007 encabezando a candidatura do PPdeG e foi elixido alcalde por maioría absoluta. Continuou como alcalde nas sucesivas eleccións, sempre con maioría absoluta. O 2 de novembro de 2016 foi substituído por Agustín Baamonde Díaz na alcaldía, pasando a ser nomeado senador.

## Notas 
## Véxase tamén 
### Outros artigos 
* Eleccións municipais en Vilalba

### Ligazóns externas 
* Entrevista en *El Progreso*
Manuel Ventura Figueroa

miniatura|Estatua de Manuel Ventura Figueroa no campus da USC
**Manuel Ventura Figueroa Barreiro**, nado en Santiago de Compostela o 21 de decembro de 1708 e finado en Madrid o 3 de abril de 1783, foi un político e eclesiástico galego.

## Traxectoria 
O seu nome real segundo consta nos seus datos biográficos era Manuel Benito Ventura Cabanelas Barreiro Cerviño Rodríguez de Prado Vidal y Figueroa. O seu pai Manuel (barbeiro no Hospital Real de Santiago de Compostela) e o seu avó Pedro eran de Tenorio, e a súa avoa, María Cerviño, de Viascón (concello de Cotobade).

Foi arcebispo de Laodicea (na actual Turquía) e Patriarca das Indias Occidentais. Ademais da súa vida eclesiástica, desempeñou un relevante papel na vida política da época chegando a ser o home de confianza do Rei Carlos III. En 1773 foi designado Gobernador do Consello de Castela e da Cámara de Castela. Foi un dos fundadores do Banco de San Carlos, considerado un dos predecesores do actual Banco de España.

Negociou en segredo e asinou xunto co Cardeal Valenti o Concordato de 1753 entre o Rei Fernando VI e o papa Bieito XIV que, a pesar de non responder ás expectativas do propio rei que se resistía a validalo, confería un maior poder á autoridade real sobre a eclesiástica dentro da Monarquía Española.

## Fundación Manuel Ventura Figueroa 
A Fundación Manuel Ventura Figueroa, cuxa creación data de 1784 (é polo tanto a fundación máis antiga de España), foi instituída polos seus herdeiros para dar cumprimento ao seu testamento onde expresaba a súa vontade de que o seu patrimonio fose utilizado para dar estudos e dotes aos seus parentes pobres.

En 1994 a Xunta de Galicia asumiu as competencias que a Administración Xeral do Estado viña desenvolvendo en relación coa fundación e estableceu o procedemento para determinar o parentesco con Manuel Ventura Figueroa e asemade, determinar quen ocupa o cargo de Patrono de Sangue por ser o parente máis próximo a este.

Dende 2002 convócanse anualmente bolsas para a axuda ao estudo destinadas aos parentes do fundador que cumpran os requisitos esixidos polo Padroado da fundación.

## Notas
## Véxase tamén 
### Ligazóns externas 
* Páxina web da Fundación Manuel Ventura Figueroa
Fosfatidilinositol

miniatura|O inositol é a cabeza polar característica do fosfatidilinositol.
miniatura|O fosfoinosítido PI(3,4,5)P3.
O **fosfatidilinositol** (abreviado **PI** ou **PtdIns**) é un fosfolípido que contén o polialcohol cíclico inositol, e é un compoñente minoritario das membranas celulares eucarióticas e bastante raro nas bacterias.

O inositol do fosfatidilinositol pode ser fosforilado para formar **fosfoinosítidos** monofosfato (PIP), bisfosfato (PIP2) e trifosfato (PIP3).

## Biosíntese 
A síntese do fosfatidilinositol está catalizada pola fosfatidilinositol sintase e implica ao CDP-diacilglicerol e o L-*myo*-inositol,.]]

## Química 
O fosfatidilinositol é un fosfoglicérido, xa que está formado por unha glicerina (ou glicerol) unida a dous ácidos graxos, que forman un diacilglicérido, que está unido polo OH libre da glicerina a un fosfato e este está unido ao inositol. O fosfatidilinositol é un lípido anfipático porque ten unha parte polar (o inositol e o fosfato) e unha parte apoar (o diacilglicérido).

Os ácidos graxos máis comúns nos fosfoinosítidos son o ácido esteárico na posición SN1 e o ácido araquidónico, na SN2. De feito, o fosfatidilinositol dos alimentos é a fonte principal de ácido araquidónico necesario para sintetizar eicosanoides como as prostaglandinas. A hidrólise dos fosfoinosítidos rende un mol de glicerina, dous moles de ácidos graxos, un mol de inositol e un, dous ou tres moles de ácido fosfórico, dependendo do número de fosfatos unidos no anel de inositol. Os fosfoinosítidos considéranse os fosfolípidos máis ácidos.

## Fosfoinosítidos 
As formas fosforiladas do fosfatidilinositol denomínanse fosfoinosítidos  e xogan un importante papel como lípidos sinalizadores, na transdución de sinais, no tránsito de substancias a través da membrana  e na regulación do ADN. O fosfatidilinositol xa ten normalmente un fosfato, pero os fosfoinosítidos teñen fosfatos adicionais unidos ao inositol. O anel de inositol pode ser fosforilado por unha serie de encimas quinases nos seus grupos hidroxilo 3, 4 e 5 en seis combinacións posibles. Porén, é característico que os hidroxilos 2 e 6 non estean fosforilados debido á impedimentos estéricos.

Os sete tipos de fosfoinosítidos seguintes foron atopados en animais:

Fosfatidilinositol monofosfatos:
* Fosfatidilinositol 3-fosfato, tamén chamado PtdIns3*P* ou PI(3)P
* Fosfatidilinositol 4-fosfato, tamén coñecido como PtdIns4*P* ou PI(4)P
* Fosfatidilinositol 5-fosfato, tamén denominado PtdIns5*P* ou PI(5)P

Fosfatidilinositol bisfosfatos:
* Fosfatidilinositol 3,4-bisfosfato, tamén chamado PtdIns(3,4)*P*2 ou PI(3,4)P2
* Fosfatidilinositol 3,5-bisfosfato, tamén chamado PtdIns(3,5)*P*2 ou PI(3,5)P2
* Fosfatidilinositol 4,5-bisfosfato, tamén coñecido como PtdIns(4,5)*P*2, PI(4,5)P2 ou tamén, simplemente, PIP2

Fosfatidilinositol trisfosfato:
* Fosfatidilinositol 3,4,5-trisfosfato, abreviado como PtdIns(3,4,5)*P*3 ou PI(3,4,5)P3 ou PIP3.

Estes fosfoinosítidos tamén se encontran nas plantas, coa excepción do PIP3.

## Notas 
## Véxase tamén 
### Outros artigos 
* Inositol
* Inositol fosfato

### Ligazóns externas 
* Phosphatidylinositol at Lipid Library
Agustín Baamonde Díaz

**Agustín Baamonde Díaz**, nado en Vilalba o 8 de maio de 1950, é un avogado e político galego do PPdeG.

## Traxectoria 
Licenciado en dereito pola USC. Concelleiro en Vilalba, en 1987 foi nomeado Primeiro tenente de alcalde. O 22 de xaneiro de 1990 foi elixido alcalde en substitución de José María García Leira. Presentouse ás eleccións municipais de 1991 encabezando a candidatura do PPdeG e foi elixido alcalde por maioría absoluta. Continuou como alcalde nas sucesivas eleccións, sempre con maioría absoluta, ata o 12 de maio de 2005 que deixou o cargo ao ser elixido deputado no Parlamento de Galicia. Foi deputado provincial (1991-2005). O 2 de novembro de 2016 substituíu a Gerardo Criado Guizán na alcaldía de Vilalba.

Nas eleccións municipais de 2019 foi sucedido na alcaldía por Elba Veleiro, do PSdeG.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Vilalba

### Ligazóns externas 
* Ficha en galegos.info
* Ficha no Parlamento de Galicia
Partido Parlamentario Irlandés

miniatura|dereita|Charles Stewart Parnell, fundador do Partido Parlamentario Irlandés.

O **Partido Parlamentario Irlandés** (en inglés **Irish Parliamentary Party** (IPP), máis coñecido como **Irish Party** ou **Home Rule Party**; en irlandés, **Páirtí Parlaiminteach na hÉireann**) foi un partido político nacionalista irlandés fundado en 1882 por Charles Stewart Parnell.

## Características 
Sucedeu á Liga da Home Rule como partido maioritario do nacionalismo irlandés. Os seus obxectivos principais eran a independencia lexislativa para Irlanda e a reforma agraria. Pretendían establecer as condicións axeitadas para o autogoberno irlandés mediante a aprobación de tres leis para o goberno autónomo irlandés. Disolveuse en 1921, ao se crear o Estado Libre Irlandés tras a Guerra de Independencia Irlandesa.

## Véxase tamén 
### Ligazóns externas 
* Perfil do IPP na BBC
Yangoor (cráter)

**Yangoor** é o cráter máis grande do que se ten coñecemento na lúa de Urano, Ariel. O nome procede da mitoloxía aborixe australiana, este espírito está encargado de trae-lo día. Ten preto dos 80&nbsp;km de diámetro e está situado aproximadamente a uns 450&nbsp;km do polo sur de Ariel. A parte noroeste do cráter foi borrada pola formación dun terreo cheo de cristas.
O cráter carece de depósitos brillantes de material e foi fotografado por primeira vez pola sonda *Voyager 2* en xaneiro do ano 1986.

## Notas
## Véxase tamén
### Outros artigos
* Lista dos accidentes xeolóxicos da lúas de Urano
Andrew Bonar Law

**Andrew Bonar Law**, nado en Rexton (Novo Brunswick, Canadá) o 16 de setembro de 1858 e finado en Londres o 30 de outubro de 1923, foi un político e home de estado británico que militou no Partido Conservador e foi Primeiro Ministro do Reino Unido entre 1922 e 1923.

Accedeu ao poder en 1922 trala vitoria dos conservadores nas eleccións de novembro dese ano, aproveitando a deblacle liberal trala dimisión de Lloyd George. O seu breve goberno apenas tivo indidencias aínda que realizou algunhas medidas como baixar os impostos directos sobre as rendas. Tivo que deixar o goberno por un cancro en maio de 1923, morrendo no mes de outubro dese mesmo ano.

## Notas 
## Véxase tamén 
### Bibliografía 
* Adams, R. J. Q. *Bonar Law*, Londres: John Murray, 1999. ISBN 0-7195-5422-5
* Blake, Robert *The Unknown Prime Minister: The Life and Times of Andrew Bonar Law, 1858-1923*, Londres: 1955. 
* Smith, Jeremy "Bluff, Bluster and Brinkmanship: Andrew Bonar Law and the Third Home Rule Bill" pages 161-178 from *Historical Journal*, Volume 36, Issue #1, 1993.
* Deane, Ciarán *The Guinness Book of Irish Facts & Feats*. Guinness Publishing 1994 ISBN 0-85112-793-2

### Ligazóns externas 
* Máis información de Andrew Bonar Law no sitio web de Downing Street.
Liga marroquí de fútbol

A **Liga marroquí de fútbol** (chamada ***Botola***) é a máxima competición de fútbol a nivel de clubs en Marrocos. A liga naceu en 1957, está composta por 16 equipos, e está dominada por 3 equipos, o Wydad AC, o FAR de Rabat e o Raja CA.
## Equipos 2012-13
## Véxase tamén
### Ligazóns externas
* www.frmf.ma
Robert Guédiguian

**Robert Guédiguian**, nado en Marsella o 3 de decembro de 1953, é un director, actor, produtor e guionista de cinema francés. O seu cine encádrase habitualmente como de corte social.

## Filmografía 
* *Dernier Été* (1980)
* *Rouge Midi* (1985)
* *Ki lo sa ?* (1985)
* *Dieu vomit les tièdes* (1989)
* ''L'argent fait le bonheur* (1993)
* *À la vie, à la mort !* (1995)
* *Marius et Jeannette* (1997)
* *À la place du cœur* (1998)
* *À l'attaque!* (2000)
* *La ville est tranquille* (2000)
* *Marie-Jo et ses deux amours* (2002)
* *Mon père est ingénieur* (2004)
* *Le Promeneur du Champ-de-Mars* (2005)
* *Le Voyage en Arménie* (2006)
* *Lady Jane* (2008)
* *L'Armée du crime* (2009)
* *Les Neiges du Kilimandjaro'' (2011)
* Twist à Bamako (2021)

## Véxase tamén 
### Ligazóns externas 
* Ficha
John Devoy

**John Devoy** (en inglés) ou **Seán Ó Dubhuí** (en irlandés), nado en Kill, condado de Kildare (Irlanda) en 1842 e finado en Nova York (Estados Unidos) o 29 de setembro de 1928, foi un revolucionario feniano irlandés.

## Traxectoria 
En 1858 uniuse á Irmandade Republicana Irlandesa. En 1865 organizou a fuga da prisión de *James Stephens* e en 1866 foi condenado a 15 anos de prisión por tentar recrutar fenianos entre os soldados ingleses. Debido aos numerosos motíns que organizou en diversas prisións británicas, foi deportado en 1871.

En 1871 emigrou aos Estados Unidos, onde organizou o Clan na Gael, sendo tamén redactor do New York Herald. En 1875 organizou a fuga de seis fenianos da prisión de Fremantle, en Australia Occidental, a bordo do buque Catalpa. En 1879 viaxou a Irlanda, onde se encontrou con ''Charles Kickham, John O'Leary* e Michael Davitt, dando soporte dende 1880 á campaña da Guerra da Terra dirixida por Charles Steward Parnell.

A pesar do seu escepticismo, deu soporte económico aos Voluntarios Irlandeses dende 1914, grazas á petición de Patrick Pearse, así como á visita a Alemaña de Roger Casement. Tamén deu soporte económico ao Alzamento de Pascua de 1916, a pesar de ter moi pouco protagonismo. En 1919 volveu visitar Irlanda convidado polo Dáil Éireann, e en 1921 deu soporte ao Tratado Anglo-Irlandés. Morreu na pobreza en Nova York.

## Véxase tamén 
### Bibliografía 
* Devoy, John. *John Devoy's Catalpa Expedition* (ISBN 0-8147-2748-4)
* Devoy, John. 1929. *Recollections of an Irish rebel*. Nova York: Chase D. Young Company.
* *Irish Rebel: John Devoy and America's Fight for Ireland's Freedom'', by Terry Golway, St. Martin's Griffin, 1999 (ISBN 0-312-19903-1).
* Kenny, Kevin. The Irish in America: A History, (Nova York: Person Education Ltd., 2000), p.&nbsp;173
* Miller, Kerby. Emigrants and Exiles: Ireland and the Irish Exodus to North America (Nova York: Oxford University Press, 1985), pp.&nbsp;542–543
Cantelar, Boullón, Brión

**Cantelar** é un lugar da parroquia de Boullón no concello coruñés de Brión na comarca de Santiago. Tiña 51 habitantes no ano 2010 segundo datos do IGE, dos cales 22 eran homes e 29 eran mulleres.

Nun souto entre Cantelar e o río Pego está o petróglifo de *Cota Cornido* no que se poden apreciar dúas cazoletas de 20&nbsp;cm. de fondo e 15 de diámetro. Está atravesado horizontal e verticalmente por un conxunto de incisións curvilíneas.

## Véxase tamén
### Ligazóns externas
*Información da parroquia  na web do Hotel Rosalía.

## Lugares e parroquias
### Lugares de Boullón
### Parroquias de Brión
Tembra, Boullón, Brión

dereita|miniatura|200px|Hórreo.
**Tembra** é un lugar da parroquia de Boullón no concello coruñés de Brión na comarca de Santiago. Tiña 159 habitantes no ano 2010 segundo datos do IGE, dos cales 84 eran homes e 75 eran mulleres.

O conxunto arquitectónico, urbanístico e etnográfico de Tembra ten un interese especial pola tipoloxía das súas vivendas. Destacan os seus elementos de arquitectura tradicional: un hórreo monumental polas súas dimensións, e un cruceiro considerado exemplar único dentro do concello.

Nos altos da Faboira, a 200 metros de altitude, está o castro de Tembra, os restos dun antigo poboado castrexo.

## Lugares e parroquias
### Lugares de Boullón
### Parroquias de Brión
## Véxase tamén
### Ligazóns externas
*Información da parroquia  na web do Hotel Rosalía.
Pedrouzos, Brión, Brión

**Pedrouzos** é un lugar da parroquia de Brión no concello coruñés de Brión na comarca de Santiago. Tiña 453 habitantes no ano 2010 segundo datos do INE, dos cales 223 eran homes e 230 eran mulleres.

Neste lugar está radicada a Casa do Concello de Brión. O principal patrimonio está constituído pola igrexa e a carballeira de Santa Minia. Nun recanto desta áchase unha fonte rematada por unha estatua de Hermes, custeada polo empresario nado en Pedrouzos, Vicente Ramos Rodríguez.

## Notas 
## Lugares e parroquias 
### Lugares de Brión 
### Parroquias de Brión
Fosfatidilglicerol

dereita
O **fosfatidilglicerol** é un fosfoglicérido que forma parte das membranas celulares eucarióticas e bacterianas  (nalgunhas bacterias é o principal compoñente), e forma parte do surfactante pulmonar, que reduce a tensión superficial no alvéolo e facilita o intercambio respiratorio de gases. Nas cianobacterias e plantas abunda na membrana tilacoidal (pero tamén está presente noutras membranas), e parece que mantén a proporción de lípidos aniónicos no tilacoide necesarios para realizar a fotosíntese.

A estrutura xeral do fosfatidilglicerol pode describirse como un diacilglicérido esterificado cun fosfato cunha molécula de glicerol esterificada no fosfato. Por tanto, contén dúas moléculas de glicerol, unha no diacilglicérido e outra na cabeza polar. A molécula é anfipática, xa que o diacilglicérido é apolar e o fosfato e o glicerol terminal son polares. A súa presenza no líquido amniótico aumenta durante o desenvolvemento fetal.

O surfactante pulmonar  está formado por proteínas e lípidos. A maior parte dos lípidos é fosfatidilcolina, pero unha pequena porción da parte lipídica é fosfatidilglicerol. Aproximadamente o 98% da superficie das paredes dos alvéolos está ocupada por células de tipo I, mentres que as células de tipo II alveolares producen o surfactante pulmonar, que cobre arredor do 2% das paredes alveolares. Unha vez que as células de tipo II  secretan o surfactante, este debe estenderse sobre a superficie das células de tipo I. O fosgfatidilglicerol pénsase que é importante nesta extensión do surfactante sobre as células de tipo I. A principal deficiencia no surfactante observada en bebés prematuros relaciónase coa falta de fosfatidilglicerol, aínda que este só sexa unha fracción minoritaria dos fosfolípidos do surfactante.

## Biosíntese
miniatura|Biosíntese do fosfatidilglicerol e outros fosfoglicéridos
Sintetízase ao unirse un L-glicerol 3-fosfato cun diacilglicérido unido ao CDP (CDP-diacilglicérido). Durante a reacción libérase CMP e orixínase un diacilglicérido unido a un glicerol 3-fosfato, é dicir fosfatidilglicerol-fosfato. Este último perde despois o seu fosfato terminal, orixinando fosfatidilglicerol.

Nos eucariotas heterótrofos o fosfatidilglicerol sintetízase só na mitocondria, orgánulo no que a partir de dous fosfatidilglicerois se orixinan as  cardiolipinas , lípidos constituíntes da membrana mitocondrial interna.

Tamén derivan do fosfatidilglicerol o ácido lisobifosfatídico, algúns glicofosfolípidos, proteolípidos bacterianos, ácidos lipoteicoicos e lipoaminoácidos complexos.

## Notas
## Véxase tamén
### Outros artigos
* Glicerol
* Cardiolipina

### Ligazóns externas
* Phosphatidylglycerol at Lipid Library
FBI

A **Federal Bureau of Investigation**, traducida ás veces como **Oficina Federal de Investigación** ou **Axencia Federal de Investigación**, coñecida tamén co acrónimo **FBI** é a principal rama de investigación do Departamento de Xustiza dos Estados Unidos de América.

## Historia e características 
As oficinas centrais da FBI están situadas en Washington, D.C., e tamén hai 56 oficinas locais situadas nas principais cidades dos Estados Unidos, así como máis de 400 organismos residentes en pequenas cidades e vilas, e máis de 50 oficinas internacionais, chamadas "Diplomacias Legais", en embaixadas dos Estados Unidos en varios países.

O artigo 28, do Código Civil dos Estados Unidos, na sección 533, autoriza ao ministro de Xustiza para "designar a funcionarios para descubrir crimes ... contra os Estados Unidos" e outros estatutos federais dan autoridade ao FBI e a responsabilidade de investigar crimes específicos.

En 2011, o FBI tiña xurisdición investigadora sobre as violacións de máis de 200 categorías de crimes federais, desta forma convértese na axencia policial federal máis grande do mundo.

## Véxase tamén 
### Outros artigos 
* Central Intelligence Agency

### Ligazóns externas 
* Páxina web
Embaixada

miniatura|dereita|Embaixada mexicana nos EUA.

Unha **embaixada** é a delegación representativa oficial e xeralmente de carácter permanente dun estado no territorio doutro, decote localizado na súa capital, feito que a distingue dos consulados, que poden estar situados en calquera parte do territorio. En relación do dereito internacional, as embaixadas gozan dun status extraterritorial, é dicir, malia estaren en territorio estranxeiro están desligadas das leis locais e se rexen conforme ás leis do país de orixe.

## Véxase tamén 
### Ligazóns externas 
* Información sobre representacións diplomáticas
Segunda división española 1982/83

A tempada **1982–83** da **Segunda División de España** foi a 51ª edición deste torneo. A categoría estivo composta por 20 equipos, dos cales Real Murcia, Cádiz e Mallorca ascenderon á Primeira División mentres que Deportivo Alavés, Sabadell, Jerez Deportivo e Córdoba descenderon á Segunda División B.
## Adestradores 
### Cambios de adestradores 
## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Goleadores 
## Véxase tamén 
### Ligazóns externas 
* Web oficial da LFP
* Web oficial da Real Federación Española
Skate punk

**Skate punk** (ás veces chamado **skate core** ou **skate rock**) é un subxénero do punk rock, orixinalmente derivado da escena hardcore punk da costa oeste estadounidense, chamado así pola súa popularidade entre patinadores e pola súa relación coa cultura *skate*. O skate punk principalmente describe ás bandas de hardcore melódico dos anos 90 cun son agresivo, e a bandas de son semellante modernas. Os vídeos do xénero tradicionalmente ofreceron o estilo agresivo do punk rock en paralelo coa sensación de patinar. Isto tivo un papel importante na creación do termo "skate punk". Porén, moitas bandas que comunmente son referidas como skate punk non aceptan esta etiqueta, xa que non asocian co *skate*.

## Estilo 
O estilo musical do skate punk combina a intensidade do hardcore punk e o thrashcore con composicións máis melódicas. Porén, as primeiras bandas de skate punk tiñan un son máis cru que foi facéndose máis melódico co tempo. O skate punk adoita a ser máis técnico que outras formas do punk, contando habitualmente con riff de guitarra principais, solos e harmonías vocais. Os toques de batería son normalmente extremadamente rápidos, prestados da tradición hardcore punk e thrashcore. Hai unha considerable cantidade de son do skate punk que se superpón ás outras formas de punk, polo que moitas bandas clasificadas neste estilo tamén entran dentro doutras categorías como poden ser pop punk, hardcore melódico ou thrashcore. Os membros das bandas moitas veces son patinadores, e algúns grupos ocasionalmente céntranse, ou polo menos fan referencia, na cultura *skate* nas súas letras, ademais de usar outras temáticas comúns ao punk.

## Historia 
O skate punk iniciouse a mediados dos anos 80 en California, onde o *skate* medraba en popularidade e era considerado unha forma de rebelión. Entre as bandas que influíron no xénero están Black Flag, JFA, Agent Orange e Minor Threat. The Big Boys de Texas e JFA de Arizona son amplamente considerados os primeiros grupos deste xénero. Ámbolos dous grupos estaban compostos enteiramente por patinadores e tocaban música alta e rápida feita para que coincidise coa intensidade da patinaxe. Bandas como RKL, NOFX, Stalag 13, Hogan's Heroes e Suicidal Tendencies estiveron tamén entre as primeiras do xénero.

Nos 90 a popularidade do skate punk medrou e evolucionou para facerse máis melódico. Durante este tempo as bandas do xénero experimentaron un aumento de éxito comercial e foron presentadas en eventos como a Warped Tour.

## Selos destacados do xénero 
*Hopeless Records
*Fearless Records
*Mystic Records
*DC-Jam Records
*Geykido Comet Records
*Alternative Tentacles
*Fat Wreck Chords
*Epitaph Records
*Nitro Records
Casper

**Casper** pode referirse a:

## Persoas 
*Casper (Maia), quinto gobernante da cidade maia de Palenque
*Caspar Badrutt (1848-1904), home de negocios suízo e pioneiro dos resorts nos Alpes
*Caspar Buberl (1834-1899), escultor americano
*Caspar del Bufalo (1786-1837), sacerdote italiano e santo
*Caspar de Robles, (1527-1585), gobernador de dúas provincias dos Países Baixos
*Caspar Einem (born 1948), político austríaco
*Caspar David Friedrich (1774-1840), pintor alemán
*Caspar John (1903-1984), almirante británico
*Caspar Netscher (1639-1684), pintor holandés 
*Casper ten Boom (1859-1944), fabricante de reloxos holandés que axudou ós xudeus durante o Holocausto
*Casper Van Dien (nado en 1968), actor americano
*Caspar Weinberger (1917-2006), político americano e Secretario de Defensa de USA
*Caspar Weinberger Jr. (nado en 1947), escritor americano
*DJ Casper, músico americano

## Ficción 
**Casper the Friendly Ghost*, debuxos animados da Paramount
:**Casper (filme)*, filme de 1995 
:*The Spooktacular New Adventures of Casper, serie de televisión en 1996-98
:*Casper (videoxogo), serie de videoxogos baseados no filme
*Casper, unha das tres partes dunha biocomputadora na serie de animación *Neon Genesis Evangelion*
Observatorio astronómico de Cotobade

O **Observatorio Astronómico de Cotobade** (**OAC**) é un observatorio situado no lugar do Campo da Poza (Carballedo, Cerdedo-Cotobade). Foi inaugurado en agosto de 2011, e está dirixido por David Filgueira.

## Características
O proxecto naceu da colaboración entre a asociación cultural Canón de Pau e a asociación astronómica Sirio de Pontevedra, que xa levaban tempo organizando actividades nese lugar. Logo da vaga de incendios de 2006, a Comunidade de Montes de Carballedo decidiu cederlle os terreos á asociación Canón de Pau por 25 anos. A Consellería de Industria concedeu unha subvención de 150.000 € do Plan Galego de Investigación, Desenvolvemento e Innovación Tecnolóxica 2006-2010, para a construción do edificio, deseñado polos arquitectos César e Magdalena Portela.

O observatorio está situado ao pé do monte Coirego, na aba oeste. Ten unha cúpula de 4 m e un telescopio Meade LX200 ACF de 40&nbsp;cm de diámetro. Nel realízanse actividades didácticas de divulgación da astronomía, como obradoiros de manexos de telescopios, reloxos de sol e outros instrumentos astronómicos.

## Galería de imaxes

Ficheiro:Observatorio astronómico de Cotobade.jpg|Vista do edificio.
Ficheiro:Placa observatorio Cotobade.jpg|Placa.
Ficheiro:Observatorio Cotobade 2.jpg|Vista do edificio.

## Véxase tamén
### Outros artigos 
*Observatorio astronómico de Forcarei

### Ligazóns externas
*https://www.asociacionsirio.es www.asociacionsirio.es na web da Asociación Sirio.
Knockaround Guys

***Knockaround Guys*** é un filme canadense-estadounidense dirixido por Brian Koppelman e David Levien que se estreou no 2001.

## Sinopse 
Os catros fillos (Vin Diesel, Seth Green, Barry Pepper, Andrew Davoli) dos grandes capos da mafia de Brooklyn deben unir as súas forzas para recuperar unha bolsa chea de cartos nunha pequena cidade de Montana gobernada por un sheriff corrupto. Todo comeza cando Matt Demaret (Pepper) se encarga de entregar os cartos de parte do seu pai (Dennis Hopper) por consello do seu tío (John Malkovich); pero as cousas non saen segundo o previsto.

## Personaxes 
* Barry Pepper como Matty Demaret
* Andrew Davoli como Chris Scarpa
* Seth Green como Johnny Marbles
* Vin Diesel como Taylor Reese
* John Malkovich como Teddy Deserve
* Arthur Nascarella como Billy Clueless
* Tom Noonan como Sheriff Stan Decker
* Nicholas Pasco como Freddy the Watch
* Shawn Doyle como Sheriff Donny Ward
* Kevin Gage como Gordon Brucker
* Dennis Hopper como Benny "Chains" Demaret
* Andrew Francis como Matty (ós 13 anos)
* John Liddle como Heslep o taberneiro
* Kris Lemche como Decker
* Dov Tiefenbach como Teeze
* Catherine Fitch como Louise
* Ceciley Jenkins como Claire
* Jennifer Baxter como Terri
* Josh Mostel como Mac McCreadle
* Mike Starr como Bobby Boulevard

## Véxase tamén 
### Ligazóns externas 
* Ficha na IMDb 
* Ficha en Filmaffinity
The Reef

***The Reef*** é un filme australiano de terror dirixido por Andrew Traucki que se estreou no 2010.

## Sinopse 
Un grupo de amigos está navegando pola Gran barreira de coral en Australia (a máis grande do mundo) con rumbo a Indonesia, cando a súa embarcación afunde e deciden nadar ata a costa todos xuntos. Nestas aparece unha quenlla branca e comeza a perseguilos.

## Personaxes 
* Adrienne Pickering como Suzie
* Zoe Naylor como Kate
* Damian Walshe-Howling como Luke
* Gyton Grantley como Matt
* Kieran Darcy-Smith como Warren

## Véxase tamén 
### Ligazóns externas 
* Ficha na IMDb 
* Ficha en Filmaffinity
Monarchy of Roses

**"Monarchy of Roses"** é un sinxelo da banda estadounidense de rock alternativo e funk rock Red Hot Chili Peppers. É o segundo sinxelo do seu álbum ''I'm With You'', despois de "The Adventures of Rain Dance Maggie".

## Vídeo musical 
O 4 de outubro de 2011, a banda comezou a filmación do vídeo de Monarchy of Roses. O 14 de novembro de 2011, o vídeo foi estreado en YouTube.com. Foi dirixido por Marc Klasfeld e inspirado polo debuxante Raymond Pettibon.

## Lista de cancións 
# "Monarchy of Roses" (Album Version) - 4:14
# "Monarchy of Roses" (Radio Edit) - 3:43
# "Monarchy of Roses" (Instrumental) – 4:12

## Notas
Palencia CF

O **Palencia Club de Fútbol** foi un club de fútbol español da cidade de Palencia. Fundouse en 1960 e xogaba de local no estadio La Balastera. Desapareceu en 1986.

## Tempada a tempada 
|valign="top" width=0%|

|}
----
* **4** tempadas en Segunda División
* **5** tempadas en Segunda División B
* **12** tempadas en Terceira División
Ácido lisofosfatídico

O **ácido lisofosfatídico** (LPA) é un derivado de fosfolípido que actúa na célula como molécula sinalizadora. Está formado por un glicerol esterificado por un fosfato e un ácido graxo (só un, xa que o outro OH do glicerol queda libre).

## Función
O ácido lisofosfatídico actúa como un potente mitóxeno debido á súa activación de tres receptores acoplados á proteína G de alta afinidade chamados receptores de lisofosfolípidos 1, 2 e 3 ou LPA1, LPA2 e LPA3 (tamén coñecidos como EDG2, EDG4, e EDG7). Ademais, descubríronse recentemente novos receptores como LPA4 (p2y9/GPR23), LPA5 (GPR92) e LPA6 (GPR87).

## Importancia clínica
Debido á súa capacidade para estimular a proliferación celular, a sinalización aberrante con ácido lisofosfatídico foi asociada co cáncer por numerosas vías . A desregulación da autotaxina ou dos receptores do ácido lisofosfatídico pode orixinar hiperproliferación, o cal pode contribuír á oncoxénese e metástase.

O ácido lisofosfatídico pode ser a causa de proídos  en persoas con doenzas colestáticas (co fluxo biliar anormal).

## Activación da GTPase
Despois da activación do receptor do ácido lisofosfatídico, a pequena GTPase Rho pode ser activada, activando seguidamente á Rho quinase. Isto pode levar á formación de fibras de estrés e á migración celular por medio da inhibición da miosina de cadea lixeira fosfatase.

## Metabolismo
Hai varias rutas potenciais parta a biosíntese de ácido lisofosfatídico, pero a mellor caracterizada é aquela na que actúa a lisofosfolipase D chamada autotaxina, a cal elimina o grupo colina da lsofosfatidilcolina.

O ácido lisofosfatídico é tamén un intermediario na síntese de ácido fosfatídico (que ten dous ácidos graxos).

600px|Produción de ácido lisofosfatídico pola autotaxina.

## Notas
## Véxase tamén
### Outros artigos
* Autotaxina
* Ácido fosfatídico
Presidente de Sri Lanka

[miniatura|130px|[Escudo de Sri Lanka.|alt=]]
Esta é a **lista de presidentes de Sri Lanka** desde que o país se converteu en república, en 1972.

## Notas 
## Véxase tamén 
### Outros artigos 
* Xefes de Estado e Goberno actuais
* Primeiro ministro de Sri Lanka

### Ligazóns externas 
* Páxina do Parlamento de Sri Lanka - Lista de Xefes de Estado
* Páxina oficial da Presidencia de Sri Lanka
Sacajawea Patera

**Sacajawea Patera** é unha gran e alongada caldeira situada na parte occidental da Ishtar Terra, dentro da suave planicie de Lakshmi Planum, no planeta Venus. A caldeira está situada nas coordenadas 64,3° N 335,4° E. Ten uns 420&nbsp;km de diámetro na súa base. Sacajawea en si é unha depresión de 1–2&nbsp;km de profundidade e dunhas dimensións de 120 x 215 quilómetros; a dirección do seu alargamento é suroeste-nordeste. A depresión está rodeada dunha zona circunferencial de estruturas de liñas curvas interpretadas como graben e escarpas de fallas. Estas estruturas están espazadas entre si entre 0,5 a 4&nbsp;km, adoitan ter un ancho de entre 0,6 a 4&nbsp;km e poden chegar a pasar dos 100&nbsp;km de longo. Chegando a estenderse 140&nbsp;km no flanco sueste do patera, existe un sistema de fisuras e fendas lineares que se pensa que poderían representar unha zona de fisuras no flanco da caldeira, estas fisuras laterais poderían ter emitido magma. Unha estrutura en forma de escudo duns 12&nbsp;km de diámetro cun prominente pico central descansa ó longo do camiño dunha destas grandes fisuras.

Existe un cráter de impacto chamado Zlata, de aproximadamente 6&nbsp;km de diámetro, que está situado na zona dos graben do noroeste do patera. Só existen algúns regueiros asociados a Sacajawea, esta escaseza seguramente é debida a idade e a gran degradación destes regueiros. Existen uns depósitos brillantes moteados de entre 4 a 20&nbsp;km de ancho, que están situados na periferia e no centro do chan do patera, dentro das depresións do patera. Tamén existen unhas *machas* de material escuro de aproximadamente 40&nbsp;km de ancho que se poden observar no suroeste do patera, superpoñéndose a algunhas porción dos graben circundantes. Pensase que a formación de Sacajawea é o resultado da drenaxe e posterior colapso dunha gran caldeira de magma. A relaxación gravitacional podería ter causado o *desinflado* da caldeira, producindo as numerosas fallas e graben que existen circunscribindo o patera. Tamén cabe subliñar a rexións de terreo de tipo *tessera* moi complexas e moi deformadas que están situadas no norte e leste do patera e que poden ser vistos na parte alta da imaxe da caixa de información.

## Notas 
## Véxase tamén 
### Outros artigos 
* Venus
* Patera
* Volcán
* Graben
Segunda división B española 1991/92

A tempada **1991–92** da **Segunda División B** foi a 15ª edición desta competición, terceiro nivel do fútbol en España. Empezou en agosto de 1991 e finalizou en maio de 1992. Ascenderon a Segunda División o Badajoz, Villarreal, Lugo e Atlético Marbella.

## Clasificación
### Grupo 1
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 2
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 3
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

### Grupo 4
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Liguiña de ascenso
### Grupo A
### Grupo B
### Grupo C
### Grupo D
## Véxase tamén
### Ligazóns externas 
* Web oficial da LFP 
* Web oficial da Real Federación Española 
* Datos da tempada en AREFE
My Girl 2

***My Girl 2*** é un filme estadounidense dirixido por Howard Zieff que se estreou en 1994. É a secuela do filme *My Girl*.

## Sinopse 
A nai de Vada Sultenfuss morreu cando ela veu ó mundo. Agora ten trece anos e o seu pai, propietario dunha funeraria, volveu casar e esta a piques de darlle un irmán. No instituto pedíronlle que escriba sobre alguén, e elixe a súa nai da que apenas sabe nada.

## Personaxes 
* Anna Chlumsky como Vada Margaret Sultenfuss
* Dan Aykroyd como Harry Sultenfuss
* Jamie Lee Curtis como Shelly DeVoto Sultenfuss
* Richard Masur como Phil Sultenfuss
* Christine Ebersole como Rose Zsigmond
* Austin O'Brien como Nick Zsigmond
Edward Daly

**Edward "Ned" Daly** ou **Éamonn Ó Dálaigh** (en irlandés), nado o 28 de febreiro de 1891 en Limerick (Irlanda) e executado o 4 de maio de 1916 na prisión de Kilmainham Gaol, foi comandante do Primeiro Batallón de Dublín durante o Alzamento de Pascua de 1916. Era o home máis novo con rango militar e un dos prisioneiros máis novos que foron executados tralo Alzamento. 

## Traxectoria 
Ned Daly naceu en Limerick (Irlanda), era o irmán máis novo de Kathleen Clarke, esposa de Thomas J. Clarke, e membro activo da Irmandade Republicana Irlandesa. O seu tío foi John Daly, un importante feniano que tomou parte no Alzamento Feniano de 1867.

O batallón de Daly, con base en Four Courts e nas áreas ao Norte e Leste do centro de Dublín, participou na loita máis intensa da revolta. Daly rendeu o seu batallón o 29 de abril. No xuízo alegou que o único que facía era cumprir ordes, mais foi condenado a morte e fusilado o 4 de maio de 1916 en Kilmainham Gaol á idade de 25 anos.

Os homes do seu batallón afirmaron que era un bo comandante, unha opinión compartida tamén por un oficial británico capturado polo batallón de Daly.

## Véxase tamén 
### Ligazóns externas 
* Lápida de Edward Daly
Casper (filme)

***Casper*** é un filme estadounidense dirixido por Brad Silberling que foi estrado en 1995. Protagonizado por Bill Pullman e Christina Ricci, está baseado na serie de animación *Casper the Friendly Ghost* e os libros de banda deseñada.

## Sinopse 
A señora Crittenden (Cathy Moriarty) contrata ó doutor Harvey (Bill Pullman), para que exorcice a mansión de Whipstaff, na que habitan catro pantasmas. Tres deles; Látego, Tufo e Gordy non toleran ós mortais dentro da casa e teñen un sentido do humor tan negro que espantan ata ós máis atrevidos. Con eles vive o seu sobriño Casper, xove, amigable e farto dos seus tíos. Crittenden quere atopar un tesouro agochado no edificio. Algo que oculta ó doutor Harvey, que se presenta na mansión coa súa filla Kat (Christina Ricci), unha adolescente soñadora. A filla de Harvey e Casper coñécense e comezan a levarse estupendamente dende moi cedo. Ambos son adolescentes e teñen problemas para relacionarse. De Casper foxe todo o mundo porque é unha pantasma e de Kat, en canto se decatan da profesión do seu pai.

## Personaxes 
* Bill Pullman como Dr. James Harvey
* Christina Ricci como Kathleen "Kat" Harvey
* Malachi Pearson como Casper (Voz)
* Cathy Moriarty como Carrigan Crittenden
* Eric Idle como Paul "Dibs" Plutzker
* Ben Stein como Rugg
* Joe Nipote como Látego (Voz)
* Joe Alaskey como Tufo (Voz)
* Brad Garrett como Gordy (Voz)
* Spencer Vrooman como Andreas
* Amy Brenneman como Amelia Harvey
* Devon Sawa como Casper (Forma humana)
* Garette Ratliff Henson como Vic DePhillippi
* Jessica Wesson como Amber Whitmire
* Dan Aykroyd como Raymond Stantz 
* Don Novello como Guido Sarducci
* John Kassir como Gardián da Cripta (Voz)

### Cameos 
* Rodney Dangerfield
* Fred Rogers
* Clint Eastwood
* Terry Murphy
* Mel Gibson

## Banda sonora 
* Música de James Horner

# "No Sign of Ghosts"
# "Carrigan and Dibbs"
# "Strangers in the House"
# "First Haunting/The Swordfight"
# "March of the Exorcists"
# "Lighthouse—Casper & Kat"
# "Casper Makes Breakfast"
# "Fond Memories"
# "'Dying' to Be a Ghost"
# "Casper's Lullaby"
# "Descent to Lazarus"
# "One Last Wish"
# "Remember Me This Way" – Jordan Hill
# "Casper the Friendly Ghost" – Little Richard
# "The Uncles Swing/End Credits"

## Notas 
## Véxase tamén 
### Ligazóns externas 
* Ficha na IMDb
Michael Mallin

**Michael Mallin** ou **Mícheál Ó Mulláin**, nado o 1 de decembro de 1874 en Dublín (Irlanda) e executado na prisión de Kilmainham Gaol o 8 de maio de 1916, foi un rebelde e socialista irlandés que tomou parte activa no Alzamento de Pascua de 1916. 

## Traxectoria 
Mallin era o segundo comandante do Exército Cidadán Irlandés baixo a dirección de James Connolly e comandaba a gornición de St. Stephen's Green en Dublín, xunto a Constance Markievicz. Era considerado un comandante valente e competente, a pesar de que o ataque á gornición sen ocupar os edificios dos arredores foi un erro evidente (se este era ou non o plan de Mallin non está claro).

Mallin rendiuse o domingo 30 de abril cando llo ordenou Connolly. Ante o consello de guerra que o xulgou tentou minimizar a súa participación, mais foi condenado a morte e fusilado o 8 de maio.
Ariane Ascaride

miniatura|dereita|Ascaride en 2008.
**Ariane Ascaride**, nada en Marsella o 10 de outubro de 1954, é unha actriz francesa. Obtivo o premio César á mellor actriz en 1998 polo rol protagonista en *Marius et Jeannette* do cineasta marsellés Robert Guédiguian.
Jean-Pierre Darroussin

miniatura|dereita|Darroussin en 2011.

**Jean-Pierre Darroussin**, nado o 4 de decembro de 1953 en Courbevoie (Altos do Sena), é un actor e realizador francés. É especialmente pola súa participación habitual no elenco actoral dos filmes do marsellés Robert Guédiguian, canda outros actores como Ariane Ascaride ou Gérard Meylan.

## Véxase tamén 
### Ligazóns externas 
* Ficha na IMDb